Oblasć Kijew

Oblasć Kijew abo Kijewska oblasć () je oblasć na sewjeru Ukrainy, kołowokoło města Kijewa, krajneje stolicy. Stolica sama njesłuša do oblasće, je pak jeje zarjadniske sydło. Kijewska oblasć ma něhdźe 2,7 milionow wobydlerjow na přestrjeni wot 28.100 kwadratnych kilometrow.

 Geografija 
Oblasć mjezuje z Běłoruskej na sewjeru. Susodne ukrainske oblasće su Černihiwska na sewjerowuchodźe, Čerkaska na juhu, oblasć Winnycja na samym juhozapadźe a Žytomyrska oblasć na zapadźe.

Najwažniže rěki na teritoriju oblasće su z Běłoruskeje pochadźacy Dnjepr a jeho přitokaj Pripjat (wotlěwa) a Desna (wotprawa). Sewjernje Kijewa twori Dnjepr wulki spjaty jězor, tak mjenowane Kijewske morjo.

Wulke kónčiny na sewjeru Kijewskeje oblasće – we wokolinje něhdyšich městow Čornobyl a Prypjat – su wot jadroweje katastrofy w Černobylskej atomowej milinarni dnja 26. apryla 1986 zawrjene pasma.

Z wulkim wotstawkom najwjetše město je Bila Cerkwa južnje Kijewa.

 Zarjadnistwo 
Oblasć Kijew wobsteji z 25 rajonow a dwanaće městow, kotrež podsteja bjezposrědnje zarjadnistwu oblasće. To su města:
 Berezań (Березань)
 Bila Cerkwa (Біла Церква)
 Boryspil (Бориспіль)
 Browary (Бровари)
 Buča (Буча)
 Fastiw (Фастів)
 Irpiń (Ірпінь)
 Obuchiw (Обухів)
 Perejaslaw (Переяслав)
 Prypjat (Прип'ять)
 Ržyšćiw (Ржищів)
 Slawutyč (Славутич)
 Wasylkiw (Васильків)

 Wobydlerstwo 
Wjace hač 90 % wobydlerjow Kijewskeje oblasće su Ukrainjenjo. Ruska mjeńšina wučini někak šěsć procentow.

 +
 narodnosć
 wobydlerjo
 1989 (%)
 2001 (%)
 změna (%)http://2001.ukrcensus.gov.ua/eng/results/general/nationality/
  Ukrainjenjo
 1.684.800 
 89,4
 92,5
  −2,6 %
  Rusojo
 109.300
 8,7
 6,0
  −34,9 %
  Běłorusojo
 8.600
 0,6
 0,5
  −28,2 %
  Polacy
 2.800
 0,3
 0,2
  −44,3 %


 +
 maćeršćina
 1989 (%)http://2001.ukrcensus.gov.ua/eng/results/general/language/Kyiv/
 2001 (%)
  ukrainšćina
 88,4
 92,3
  rušćina
 10,9
 7,2


 Žórła 

 Wotkaz 

!
Kijew